**Szent Antal Népház és Művelődési Ház**

**Támogatói okirat száma: IKT-2019-600-I1-00003608/0000009**

**HACS Gyomaendrődi Helyi Közösség**

**TOP-7.1.1-16-H-ESZA-2019-00194**

**A helyi hagyományok ápolását támogató, valamint Családi és egészségmegőrző programok**

**Beszámoló 1. mérföldkő teljesítéséről**

*Bevezetés:*

A Covid19 járvány sok esetben megváltoztatta az intézményünk által tervezett Helyi hagyományok ápolását támogató programsorozat megvalósítását. A veszélyhelyzet korlátozásai, valamint az ebből adódó félelem nem kedvezett a közösségi rendezvényeknek.

*Megvalósult programok:*

**2021. június 13-án**, a Szent Antal-napi rendezvénnyel el tudtuk indítani a programsorozatot. A Szent Antal kenyérsütőházban a megnyitót követően a kenyérsütés hagyományait mutattuk be, majd a helyi katolikus egyház közreműködésével liliomszentelés, archaikus népi vallási hagyományok felelevenítése történt.

**2021. június 25-én** Szent László alakja a néphagyományban című programunkat valósítottuk meg. Szent László életéről és a hozzá kapcsolódó népi hagyományokról vetítéses előadást tartottunk, majd kézműves játszóház zárta a programot.

Az aratás hagyományait és a hozzá kapcsolódó népi kézműves hagyományokat mutattuk be **2021. augusztus 1-én** a Bárka Látogatóközpontban. Népi játékok és kézműves műhelyek várták az érdeklődőket. A gyomaendrődi Lápi Póc Természetvédelmi Egyesület bemutatóját követően halgasztronómiai bemutató volt.

**2021. szeptember 4-én** a Szent Antal Népház udvarán Cibere és szilvalekvár főző nap programunkat valósítottuk meg. A megnyitót követően szilvalekvár főző bemutató zajlott. Közben kézműves műhelyekben folyt a népi játékok készítése. A szilva jelentőségére az egészséges táplálkozásban című tájékoztatót összekötöttük a szilvás ételek készítésének bemutatójával és kóstolójával. A rendezvényen a helyi termékek is bemutatkoztak.

**2021. november 10-én**, a Szent Antal Népházban az Új bor ünnepe: a házi borkészítés hagyományairól kiállítást és gyakorlati bemutatót rendeztünk. Gasztronómiai bemutató során elkészítettük a hagyományos szüreti ételeket, melyeket megkóstolhattak a résztvevők. A programot kézműves játszóház színesítette. A szőlő termesztés történetéről vetítéses előadást hallgattak a résztvevők.

Az idei évre tervezett Karácsonyi ünnepkör népszokásai programunkat (2021. december 11.) a Covid19 járvány fertőzés erősödése miatt új időpontra helyeztük át (2022. január 22.), mely változást írásban be is jelentettük.

*Kommunikáció, kötelező megjelenítendő elemek:*

A programokat időben meghirdettük, mely során a meghívókon, plakátokon, installációs anyagokon a KTK2020” arculati kézikönyvben meghatározott elemeket feltüntettük. A programok kihirdetését internetes honlapokon ([www.nephazendrod.hu](http://www.nephazendrod.hu); www.gyomaendrod.hu; [www.gyomaendrod.com](http://www.gyomaendrod.com)) végeztük, valamint plakátokat helyeztünk ki a város több pontján.

*Programok dokumentálása:*

A rendezvényeken a pályázati minta szerint kialakított jelenléti íveken gyűjtöttük a résztvevők adatait (aláírás, lakhely). A programok helyszínén, több helyen kifüggesztettük a pályázati táblákat, valamint fotókkal dokumentáltuk az eseményeket.

*Szolgáltatói szerződések, kifizetések:*

A programok megvalósításához kapcsolódó szolgáltatásokat megpályáztattuk, és az árajánlatok beérkezése után a legkedvezőbb ajánlatot adó szolgáltatóval kötöttünk szerződést. Megpályáztattuk a gasztronómiai bemutatók, a kézműves foglalkozások, a szállítási szolgáltatások, az installációk elkészítése és a rendezvények technikusi szolgáltatásait.

A beszámoló elkészítésének időpontjáig a szolgáltatók részére kifizetés nem történt.